L 374/42 Den Europæiske Unions Tidende 22.12.2004 KOMMISSIONENS FORORDNING (EF) Nr. 2205/2004 af 21. december 2004 om ændring af forordning (EF) nr. 3199/93 om gensidig anerkendelse af fremgangsmåderne for fuldstændig denaturering af alkohol med henblik på fritagelse for punktafgift KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 92/83/EØF af 19. oktober 1992 om harmonisering af punktafgiftsstrukturen for alkohol og alkoholholdige drikkevarer (!), særlig artikel 27, stk. 4, under henvisning til udtalelse fra Punktafgiftsudvalget, og ud fra følgende betragtninger: (1) Ifølge artikel 27, stk. 1, litra a), i direktiv 92/83/EØF fritager  medlemsstaterne  alkohol fra punktafgifter, såfremt den er blevet fuldstændig denatureret i overens- stemmelse med en medlemsstats forskrifter, når sådanne forskrifter er behørigt anmeldt og godkendt i overens- stemmelse med stk. 3 og 4 i samme artikel. (2) —Italien har meddelt nogle ændringer vedrørende frem- gangsmåderne for denaturering, der er tilladt i henhold til Kommissionens forordning (EF) nr. 3199/93 P). (3) — Kommissionen underrettede den 26. november 2003 de øvrige medlemsstater om meddelelsen. (4) — Da hverken Kommissionen eller medlemsstaterne inden for den givne frist har anmodet om, at sagen forelægges Rådet, anses Rådet for med virkning fra den 26. januar 2004 at have givet tilladelse til ændringerne vedrørende fremgangsmåderne for denaturering, som Italien har anmeldt, jf. artikel 27, stk. 4, i direktiv 92/83/EØF. (5) — Forordning (EF) nr. 3199/93 bør derfor ændres i over- ensstemmelse hermed — ()) EFT L 316 af 31.10.1992, s. 21. Ændret ved tiltrædelsesakten af 2003. (?) EFT L 288 af 23.11.1993, s. 12. Senest ændret ved forordning (EF) nr. 2559/98 (EFT L 320 af 28.11.1998, s. 27). UDSTEDT FØLGENDE FORORDNING: Artikel 1 Afsnittet om Italien i bilaget til forordning (EF) nr. 3199/93 affattes således: »Italien Den ethylalkohol, der denatureres, skal have et ethylalkohol- indhold på mindst 83 volumenprocent og en styrke på mindst 90 volumenprocent målt med EF-alkoholmeter. Til en hektoliter ren alkohol tilsættes: a) 125 gram thiophen b) 0,8 gram denatoniumbenzoat c) 3 gram CI Reactive Red 24 (rødt farvestof) i en 25-vægt- procent-opløsning d) 2 liter methylethylketon. For at sikre, at alle komponenter er helt opløselige, fremstilles denatureringsmidlet i ethylalkohol under 96 volumenprocent målt med EF-alkoholmeter. Denaturering opnås ved hjælp af stofferne anført i litra a), b) og d). Thiophen og denatoniumbenzoat ændrer produktets organoleptiske egenskaber, idet de gør indtagelse umulig, mens methylethylketon med et kogepunkt (79,6 C) tæt på ethylalkoholens kogepunkt (78,9"C) er vanskelig at fjerne uden at anvende kostbare teknikker. Dette gør det nemmere for de finansielle myndigheder at opdage eventuelt misbrug. Formålet med CI Reactive Red 24 er at give produktet en karakteristisk rød farve, hvilket gør det muligt umiddelbart at fastlægge produktets formål.«